Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu, týkajúcim sa spoločnej pozície Rady v súvislosti s návrhom Nariadenia Európskeho Parlamentu a Rady o spoločných pravidlách a normách pre organizácie vykonávajúce inšpekcie a prehliadky lodí Ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2008/0826 v konečnom znení - COD 2005/0237 */





[pic] | KOMISIA EURÓPSKYCH SPOLOČENSTIEV | Brusel, 26.11.2008 KOM(2008) 826 v konečnom znení 2005/0237 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu, týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY o spoločných pravidlách a normách pre organizácie vykonávajúce inšpekcie a prehliadky lodí KTORÝM SA MENÍ A DOPĹŇA NÁVRH KOMISIEpodľa článku 250, odsek 2 Zmluvy o ES) 2005/0237 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu, týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY o spoločných pravidlách a normách pre organizácie vykonávajúce inšpekcie a prehliadky lodí (Text s významom pre EHP) 1. úvod V článku 251 ods. 2 treťom pododseku písm. c) Zmluvy o ES sa stanovuje, že Komisia zaujme stanovisko k pozmeňujúcim a doplňujúcim návrhom Európskeho parlamentu v druhom čítaní. Komisia uvádza svoje stanovisko k 35 pozmeňujúcim a doplňujúcim návrhom Parlamentu. 2. Súvislosti Dátum predloženia návrhu Európskemu parlamentu a Rade (dokument KOM(2005) 587, v konečnom znení – 2005/0237COD): | 30. január 2006 | Dátum stanoviska Európskeho hospodárskeho a sociálneho výboru: | 13. september 2006 | Dátum stanoviska Výboru regiónov: | 15. jún 2006 | Dátum stanoviska Európskeho parlamentu, prvé čítanie: | 25. apríl 2007 | Dátum prijatia spoločnej pozície: | 6. jún 2008 | Dátum stanoviska Európskeho parlamentu, druhé čítanie: | 24. september 2008 | 3. Cieľ návrhu Cieľom návrhu je reforma súčasného systému, ktorým Spoločenstvo schvaľuje organizácie, ktoré majú členské štáty poveriť kontrolou a certifikáciou bezpečnosti plavidiel v zmysle medzinárodných dohôd (klasifikačné spoločnosti), systému stanoveného smernicou 94/57/ES (Ú. v. ES L 319 z 12.12.1994, s. 20). Pre túto štvrtú zmenu a doplnenie smernice sa použila technika prepracovania. Návrh na prepracovanie je zameraný najmä na: 1. Posilnenie systému monitorovania uznaných organizácií, prostredníctvom vytvorenia jedného orgánu na certifikáciu spoločných, no nezávislých systémov riadenia kvality týchto organizácií. 2. Zjednotenie súčasného zdvojeného systému riadneho a obmedzeného schvaľovania: schvaľovanie sa bude odteraz udeľovať jedine na základe kvality služby a výkonnosti zúčastnených organizácií a teda bez rozdielov založených na ich veľkosti. 3. Zjednodušenie a lepšie zostavenie kritérií schvaľovania Spoločenstvom, aby boli náročnejšie. 4. Reformovanie systému sankcií, ktorý v súčasnosti predpokladá iba pozastavenie alebo odňatie osvedčenia. Zámerom návrhu je zaviesť systém finančných sankcií, viac odstupňovaný a účinnejší, pričom zachováva možnosť odňatia osvedčenia v najvážnejších prípadoch. 5. Zavedenie vzájomného uznávania klasifikačných osvedčení medzi uznanými organizáciami (osvedčenia o zhode s vlastnými technickými normami týchto organizácií), najmä v oblasti vybavenia námorných lodí, keďže sú vydávané na základe ekvivalentných technických noriem. 6. Vyjasnenie dosahu alebo zjednodušenie uplatňovania niektorých ustanovení smernice. 4. Stanovisko komisie k pozmeňujúcim a doplňujúcim návrhom Európskeho parlamentu 4.1. Pozmeňujúce a doplňujúce návrhy, ktoré Komisia prijala - Komisia prijíma v plnom rozsahu pozmeňujúci a doplňujúci návrh 1. 4.2. Pozmeňujúce a doplňujúce návrhy, ktoré Komisia zamietla - Komisia zamieta pozmeňujúce a doplňujúce návrhy 2 až 35, ktoré opätovne formulujú stanovisko Parlamentu v prvom čítaní, keďže podľa Komisie by spoločná pozícia mala poskytnúť vhodnejšie znenie dôvodov uvedených vo svojom stanovisku z 11. júna 2008. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh ako je uvedené vyššie.